Тэма Кітая за 7 гадзін 24 хвіліны размовы кіраўніка дзяржавы была згаданая толькі адзін раз, нібыта між іншым. Але пры гэтым вельмі грунтоўна на фоне нашых фінансавых рознагалоссяў з Расіяй. Прэзідэнт праінфармаваў, што з Кітаем узгадняецца вылучэнне сродкаў для крэдытавання беларускага малога і сярэдняга бізнесу. І сума пры гэтым немалая — семсот мільёнаў долараў. Гэта значыць можна чакаць новых праектаў, якія будуць рэалізоўвацца, хутчэй за ўсё, на мясцовых відах сыравіны, з выхадам на новыя рынкі збыту, дзе Беларусь яшчэ не занадта актыўна прысутнічае, для дыверсіфікацыі беларускага экспарту. Прэзідэнт адзначыў, што застаўся вельмі задаволены вопытам крэдытавання аграсядзіб у Беларусі — яму было даложана, што крэдыты вяртаюць вельмі акуратна. Дарэчы, адразу пасля заканчэння мерапрыемства ў СМІ было агучана, што Беларусбанк прыцягвае знешнюю пазыку Дзяржаўнага банка развіцця Кітая ў суме $100 млн на фінансаванне сваёй дзейнасці. І гэта незвязаны крэдыт. Такая інфармацыя наглядна аспрэчвае сцверджанні, якія зявіліся ў некаторых расійскіх СМІ пасля мерапрыемства з Прэзідэнтам, што Беларусі няма на каго разлічваць, акрамя Расіі. Сябры ў нашай краіны ёсць і на іншых напрамках.